کوتان آذربایجان دا شوم آلتیندن باشقا تورپاق اؤلچوسو بیریمی معناسیندا دا ایشله‌دیلیر. بئله کی، قوبالی شئیخ علی خا‌نین 1806-جی ایله عایید فرما‌نیندا بیر کوتان یئرین (تورپاغین) آدی چکیلیر. گنجه قزاسی دؤولت کندلیلری‌نین ایقتیصادی معیشتی‌نین تدقیقاتچیسی ن.آبئلووا گؤره، بورادا تورپاق اؤلچوسو کیمی کوتا‌نین بیر گونده شوملادیغی ساحه باشا دوشولوردو کی، خالق آراسیندا گونلوک آدلاندیریلان بو ساحه0،5 دئسیاتینه برابر ایدی. باشقا سؤزله، بیرگونلوک ساحه ائله بیر کوتان دئمک ایدی.